કૌટુંબિક દૃષ્ટિએ આપને રાહત મળશે. આપ સંયુક્ત કુટુંબમાં રહો છો તો બધાનો સહયોગ સારો પ્રાપ્ત થાય. આપના લગ્નની વાતોથી આપનું મન પ્રસન્ન રહે. આપનાં લગ્ન થઇ ગયાં છે તો એકબીજાને ખાસ સમજવાનો પ્રયત્ન કરો. વધુ ને વધુ એકબીજાને સમય આપો. આપના દરેક પ્રશ્નોનું સમાધાન અવશ્ય થશે. પરિવાર સાથે નાના પ્રવાસનું આયોજન થઇ શકે છે. ધાર્મિક યાત્રાથી આપના મનનો બોજો ઓછો થતો લાગશે. આપને આ વર્ષે સંતાનસુખ સારું મળશે. આપને સંતાનના સ્વાસ્થ્યની ચિંતા હોય તો આ વર્ષ દરમિયાન સ્વાસ્થ્ય સુધરતું જશે. સંતાનો માટે ખર્ચ થઇ શકે છે.